Очакваме Ви на 17 октомври (събота)2026г от 11:00 часа за теглене на жребий и старт на игрите.
Нашето послание към всички е да намалим купуването на цветя и излишни подаръци.
Затова нашето предложение към всички гости е:
НЕЩО ВКУСНО ЗА ЯДЕНЕ ИЛИ ПИЕНЕ, ВМЕСТО ЦВЕТЯ!
Всяка година всеки купува на кучето си нещо, което после хвърля или не използва. Затрупани сме с ненужни вещи, които биха свършили работа на друго кученце или стопанин.
Нашата цел е да направим базар от ненужни кучешки вещи, дрешк, играчки, каишки, които вече са малки и ненужни за нашето кученце. Така всеки участник в игрите може да избере нещо, което би му свършило работа при отглеждането и обучението на неговото куче, както и да помогне на друг съученик с ненужни за него вече вещи.
Кетъринга ще бъде организиран от нас, но всички гости биха се радвали на различни вкусни подаръци, особенно домашно приготвени, които да споделим със съучениците си от Послушен.

Правила на играта: "Послушание за начинаещи"
Участниците в състезанието се явяват по двойки съобразно изтегления жребий. При сигнал, участниците стартират напред, водейки кучетата от ляво с храна между конуси на зиг- заг. След последния конус, ВК спира в обозначената зона и изисква кучето да седне до него на команда „СЕДНИ“. След това има право да продължи отново, но на заден ход до следващата обозначена зона, където то повторно спира и сяда пред ВК, под команда „ТУК“. След повторното сядане на кучето, то се хваща от помощник , който задържа кучето, а стопанина спринтира до начална точка. Там той извиква кучето на команда „ТУК“. Победител е кучето, което първо стигне до стопанина си и именно той продължава напред. 

Правила на играта: "Послушание за напреднали"
Участниците в състезанието се явяват по двойки съобразно изтегления жребий. При сигнал, участниците стартират със своите кучета под команда „РЕД“ и минават между конуси на зиг- заг. След последния конус, ВК спира в обозначената зона и изисква то да седне. След това има право да продължи отново под команда „РЕД“, като сменя темпото на движение (5-7 крачки нормално, 5-7 тичане, 5-7 бавно, 5-7 нормално). След промяната на темпо, ВК прави с него кръгом и спира в обозначената зона. Там ВК подава команда „ЛЕГНИ“ и оставя кучето без повод. ВК отива на начална точка и извиква кучето на команда „ТУК“. Победителят от всяка двойка продължава напред.

Правила на играта: "Игра за послушни"
Всеки участник излиза със своето куче и тегли билет с въпрос или упражнение, което трябва да направи. Кутиите с листчета са две, за начинаещи и за напреднали. Всяко билетче носи различен брой точки в зависимост от сложността му. Участникът има право на 30 секунди да отговори на въпроса или да направи упражнението със своето куче. Ако се справи, листчето остава в стопанина. Ако стопанинът не отговори или не направи упражнението, губи точките от въпроса и връща листчето в кутията.
Накрая се преброяват точките, които всеки участник е събрал и се излъчват победителите.

Правила на играта: "Музикален стол"
Игра 1: В зона оградена с лента се подреждат между 5 и 8 стола. Срещу всеки стол на тревата извън лентата се обособява зона за куче. Броят на участниците в играта е с един повече от столовете. При сигнал от съдията, стопаните с кучетата, водени на повод, започват да обикалят еднопосочно около зоната с лентата. При сигнал всички стопани оставят кучетата да чакат (седнали или легнали) в обособената за тях зона, а те прескачат лентата и заемат свободен стол. След заемане на всички столове 1 човек остава без място. Съдията брои до 3 и ако някое куче стане, стопанинът трябва да отиде до него и да го върне. В това време участникът без стол може да заеме свободното място. Следва отново броене до 3 и ако всички кучета са останали по местата, участникът без стол отпада от играта. Следва намаляване на столовете с 1 брой и ново завъртане на участниците. Победител е последният участник, който има добър застой на кучето и е успял да заеме последния стол.
Игра 2: В играта участват последните 3-ма победители от игра 1. Разиграва се по същия начин, но след оставянето на кучетата на застой, съдията брои до 5 и в това време двама души „дразнители“ провокират кучетата с повикване, подхвърляне на храна и играчки без да пипат животните. Победител е този, който е успял да седне на последния стол, а неговото куче е останало стабилно на мястото си, въпреки провокацията.

Правила на играта: "Щафета"
Участниците се групират по 4 кучета с техните стопани в отбор. 
Първо преминаване: Кучето водено от стопанина на повод, преминава през 3 препятствия. В края на правата има шише с вода 500мл, което водачът на кучето(ВК) трябва да изпие. След това на спринт се връща обратно и предава щафетната палка.
Второ преминаване: ВК взима щафетната палка и спринтира до края на трасето. Там той обува ленен чувал и се връща обрано, подскачайки и държейки кучето на повод. Предава щафетната палка на 3 участник.
Трето преминаване: Кучето водено от стопанина на повод, преминава през 2 тунела. В края на правата има храна за кучето и стопанина, която трябва да бъде изядена от двамата. След това на спринт се връща обратно и предава щафетната палка.
Четвърто преминаване: Кучето и стопанина тръгват на спринт до обозначеното място, там кучето трябва да остане в седнала или легнала позиция между краката на стопанина, който има за цел да вкара 5 топки в кофа с вода, а кучето не трябва да излиза от зоната между краката. След това се връща на начална точка, като кучето през цялото време се движи с водача между краката му. При предаване на щафетната палка на отбора, състезанието приключва.

Не остана време да се запишете за игрите!!
Краен срок за записване 11 октомври 2026г.
С нетърпение чакаме датата, за да празнуваме заедно!
Участието в игрите е безплатно!
https://poslushen.com/competition_application/
Локацията ни: Локация Локорско: 
https://maps.app.goo.gl/vRHRpgpzy6FLWDLN8
Център Послушен Локорско: ул. Слънчева планина 19

